Brunetto Latini

Brunetto Latini (u 1220 Firenze, Firenze Vabariik – 1294; ladina Burnectus Latinus, itaalia keeles ka Burnetto Latino) oli itaalia kirjanik, filosoof ja poliitik, Dante Alighieri õpetaja.

Latini osales gvelfide revolutsioonis 1250. aastal. Ta töötas Firenze suursaadikuna Alfonso X õukonnas ja pagendati mõneks ajaks Prantsusmaale. Seal kirjutas ta oma põhiteose, prantsuskeelse entsüklopeedia "Li Livres dou Trésor". Tema teos on ka "Jumaliku komöödia" eelkäija "Tesoretto".

Ta esineb Dante "Põrgus" igaveses tulesajus olevate sodomiitide seas.

Kategooria:Itaalia kirjanikud
Kategooria:Itaalia filosoofid
Kategooria:Sündinud 13. sajandil
Kategooria:Surnud 1294